המנון ברית המועצות

המנון האיחוד הסובייטי (ברוסית: Гимн Советского Союза) היה ההמנון הלאומי של ברית המועצות.

מילות השיר נכתבו על ידי סרגיי מיכאלקוב וגבריאל אל-רגיסטן ומנגינתו של השיר הולחנה על ידי אלכסנדר אלכסנדרוב. שיר זה החליף את האינטרנציונל כהמנון לאומי ב-15 במרץ 1944. סטלין היה מוזכר במקור במילות השיר וזאת במסגרת טיפוח פולחן האישיות שלו, אך לאחר מותו והוקעת פשעיו בוועידה ה-20 של המפלגה הקומוניסטית של ברית המועצות (ובפרט, בנאום הסודי של ניקיטה חרושצ'וב) ב-1956 מילות השיר המזכירות את סטלין היו לבלתי רצויות כחלק מהדה-סטליניזציה. מאז ועד 1977, מילות השיר לא הושרו כהמנון. ב-1977, לציון 60 שנה למהפכה, הוחזרו מילות ההמנון אך שונו כך שלא יכללו את סטלין, שינוי שערך מחבר הגרסה המקורית, מיכאלקוב. לאחר התפרקות ברית המועצות ב-1991 אימצה רוסיה המנון חדש, אולם בשנת 2000 בכהונתו של ולדימיר פוטין כנשיא אומץ ההמנון הסובייטי מחדש כהמנון של רוסיה, אך עם מילים חדשות שגם אותן כתב סרגיי מיכאלקוב, ולא כללו התייחסות ללנין, לקומוניזם ולדגל האדום.

 מילות השיר 
עבריתרוסיתרומנטיזציה הברית שלא תיהרס של הרפובליקות החופשיות
 איחדה לנצח רוס הגדולה.
 תחי את שנוצרת על פי רצון העמים,
 חזקה ומאוחדת – ברית המועצות!

 פזמון:
 התפארי, מולדתנו החופשית,
 מעוז נאמן של אחוות העמים!
 המפלגה של לנין – הכוח של העם
 מובילה אותנו לתפארת הקומוניזם!

 במהלך הסערות זרחה לנו שמש החירות,
 ולנין הגדול האיר את דרכנו:
 לעניין הנכון הוא הוביל את העמים
 נתן השראה לעמל ומעשי גבורה!

 פזמון

 בניצחון הרעיונות בני האלמוות של הקומוניזם
 אנו רואים את עתיד מדינתנו,
 לדגל האדום של מולדת יקרה
 נהיה נאמנים ללא סייג!

 פזמון<div class="mw-content-ltr">
 Союз нерушимый республик свободных
 Сплотила навеки Великая Русь!
 Да здравствует созданный волей народов
 Единый, могучий Советский Союз!

 ПРИПЕВ:
 Славься, Отечество наше свободное,
 Дружбы народов надёжный оплот!
 Партия Ленина — сила народная
 Нас к торжеству коммунизма ведёт!

 Сквозь грозы сияло нам солнце свободы,
 И Ленин великий нам путь озарил
 На правое дело он поднял народы,
 На труд и на подвиги нас вдохновил!

 ПРИПЕВ

 В победе бессмертных идей коммунизма
 Мы видим грядущее нашей страны,
 И Красному знамени славной Отчизны
 Мы будем всегда беззаветно верны!

 ПРИПЕВ Soyuz nerushimii respublik svobodniih
 Cplotila naveki velikaya rus!
 Da zdravctvuyet sozdannii volleyball narodov
 Edinii, moguchi soveiezki soyuz!

ראו גם
המנון רוסיה הכולל את היסטוריית ההמנונים של רוסיה וברית המועצות

קישורים חיצוניים


 כתב יד של תרגום ההמנון מ-1944 בידי אברהם שלונסקי, באתר מכון גנזים של אגודת הסופרים (תנאי שימוש)

קטגוריה:ברית המועצות: סמלים לאומיים
ברית המועצות, המנון